
AVIZ

asupra proiectului de Lege privind aprobarea Ordonanţei de urgenţă a Guvernului nr. 21/2008 pentru modificarea Legii muntelui nr. 347/2004 (PLx – 247/2008)

În baza prevederilor art. 95 din Regulamentul Camerei Deputaţilor, republicat, Biroul Permanent a trimis Comisiei pentru învăţământ, ştiinţă, tineret şi sport, cu adresa nr. PLx 247/5 mai 2008, spre dezbatere şi avizare, proiectul de Lege privind aprobarea Ordonanţei de urgenţă a Guvernului nr. 21/2008 pentru modificarea Legii muntelui nr. 347/2004.

Proiectul de Lege a fost dezbătut în Comisie, în şedinţa din 18 iunie 2008. Comisia, cu unanimitate de voturi, a hotărât să emită aviz favorabil asupra proiectului de Lege menţionat.

În funcţie de obiectul şi conţinutul său, proiectul de Lege face parte din categoria legilor ordinare.

